Vahagn Hatšaturjan

Vahagn Garniki Hatšaturjan (, s. 22. huhtikuuta 1959 Sisian) on armenialainen poliitikko ja maansa viides presidentti. Ennen toimimistaan presidenttinä Hatšaturjan toimi Armenian huipputeknologian ministerinä vuodesta 2021 vuoteen 2022 sekä Jerevanin pormestarina vuosina 1992–1996.

Ura

Hatšaturjan suoritti vuonna 1980 ekonomin tutkinnon Jerevanin kansantalouden instituutista. Tämän jälkeen hän palveli kaksi vuotta Neuvostoliiton armeijassa. Vuonna 1990 hän pääsi Jerevanin kaupunginvaltuustoon ja toimi kaupungin pormestarina vuosina 1992–1996. Vuonna 1995 Hatšaturjan valittiin Armenian parlamenttiin. Parlamentaarikkona hän toimi muun muassa presidentin avustajana ja talousvaliokunnan puheenjohtajana. Elokuussa 2021 hänestä tuli Armenian huipputeknologian ministeri. Maaliskuussa 2022 Hatšaturjan valittiin Armenian viidenneksi presidentiksi.

Hän on naimisissa ja hänellä on kaksi lasta.

Lähteet 

Armenian presidentit
Vuonna 1959 syntyneet
Elävät henkilöt